Most Brooklyn

Most Brooklyn (engleski: Brooklyn Bridge) je most u gradu New Yorku koji premošćuje rijeku East River odnosno povezuje Brooklyn i Manhattan. Glavni projektant mosta bio je John Augustus Roebling, porijeklom Nijemac. Most ima ukupnu duljinu od 1825 m, najveći raspon od 486,3 m, širinu od 26 m, te otvorenu visinu od 41 m (za brodove). Nosivi piloni oblikovani su u neogotičkom stilu, visoki su 84,3 m i izgrađeni od vapnenačkog i granitnog kamena, a gredna konstrukcija je rešetkastog tipa i izrađena je od čelika. Kablovi koji je pridržavaju nadovezuju se i na pilone i glavne kablove zbog čega se most klasificira pod hibridni ovješeno-viseći tip. Most Brooklyn svečano je otvoren 24. 5. 1883. i ubrzo je postao jedan od gradskih simbola New Yorka. Do 1944. njime je prometovala i nadzemna željeznica, a do 1950. i gradski tramvaji. Prema podacima iz 2008. most dnevno pređe 123.781 motornih vozila. Literatura (en) Cadbury, Deborah (2004). Dreams of Iron and Steel. New York: HarperCollins. ISBN 0-00-716307-X. (en) Haw, Richard (2005). The Brooklyn Bridge: A Cultural History. New Brunswick: Rutgers University Press. ISBN 0-8135-3587-5. (en) Haw, Richard (2008). Art of the Brooklyn Bridge: A Visual History. New York: Routledge. ISBN 0-415-95386-3. (en) McCullough, David (1972). The Great Bridge. New York: Simon & Schuster. ISBN 978-0-671-21213-1. (en) Odlum, Catherine (1885). The Life and Times of Prof Robert Emmet Odlum. Washington, DC: Gray & Clarkson. (en) Strogatz, Steven (2003). Sync: The Emerging Science of Spontaneous Order. New York: Hyperion books. ISBN 978-0-7868-6844-5. (en) Trachtenberg, Alan (1965). Brooklyn Bridge: Fact and Symbol. Chicago: University of Chicago Press. ISBN 0-226-81115-8.